stanford-oval/wikipedia huggingface dataset:
KABBA

| KABBA |
| --- | --- |
 KABBA vuonna 2019
Henkilötiedot
Koko nimi:  Aminata Kabba Jamieson
Syntynyt: 13. joulukuuta 1994 (ikä 29) Freetown, Sierra Leone
Ammatti:  laulaja, lauluntekijä
Muusikko
Taiteilijanimi:  A*M*E, KABBA
Aktiivisena:  2010–
Tyylilajit:  pop, elektroninen tanssimusiikki
Levy-yhtiöt:  Future, Universal, Epic
Aiheesta muualla
Kotisivut
  [ Muokkaa Wikidatassa ] [ ohje ]  
Aminata Kabba Jamieson (s. 13. joulukuuta 1994 Freetown, Sierra Leone), taiteilijanimeltään KABBA ja entiseltä taiteilijanimeltään A*M*E, on brittiläinen laulaja ja lauluntekijä.
Jamiesonin perhe muutti Lontooseen hänen ollessaan kahdeksanvuotias, sillä Jamiesonin äidin hiussalonki oli tuhoutunut tulipalossa. Pian muuton jälkeen hän perusti popyhtyeen, mutta tajusi haluavansa tehdä musiikkia sooloartistina. Vuosia myöhemmin Jamieson tapasi lauluntekijän ja tuottajan MNEKin ja äänitti tämän kanssa musiikkia, muun muassa kappaleen ”City Lights”.
Vuonna 2011 Jamieson allekirjoitti levytyssopimuksen Take Thatin jäsenen Gary Barlowin levy-yhtiön Future Recordsin kanssa, sillä Barlow oli tykästynyt Jamiesonin ja MNEKin ”City Lights” -kappaleeseen. Tammikuussa 2013 Jamieson allekirjoitti levytyssopimuksen Sony Musicin Epic Recordsin kanssa sen jälkeen, kun Barlow oli lakkauttanut Future Recordsin keskittyäkseen omaan uraansa. Jamiesonin Duke Dumontin ja MNEKin kanssa tehty single ”Need U (100%)” sijoittui Britannian singlelistan kärkeen huhtikuussa 2013.
Kanurin kieli

Kanurikielten puhuma-alue Tšadjärven ympärillä.
Kanurin kieli on kanurien puhuma nihosaharalaisten kielten saharalaiseen ryhmään kuuluva kieli. Siihen luetaan usein myös lähisukukieli kanembu. Kanuria puhutaan Tšadjärven lounaispuolella koillis-Nigeriassa Bornon osavaltiossa sekä sen lähialueilla Nigerissä, Kamerunissa ja Tšadissa. Vuonna 1978 puhujamääräksi arvioitiin yli 3,5 miljoonaa henkeä.
Kieli jakautuu useisiin murteisiin, joista selvimmin erottuvat kvajam, mober ja manga. Kanembu oli 1300-luvulla Kanemin valtion pääkieli, kunnes sen syrjäytti Bornun valtiossa puhuttu kanuri. 1500–1800-luvuilla kanuri toimi Keski-Sudanin kansojen yhteisenä kielenä. Kirjakieli on kehittynyt Maidugurin kaupungin murteen pohjalta. Kirjoitusjärjestelmä perustui aluksi arabialaiseen ja sittemmin latinalaiseen kirjaimistoon. Vanhimmat käsikirjoitukset ovat 1600-luvulta. Nigeriassa kanuria käytetään koululaitoksen, viranomaisten, radion ja television sekä lehdistön kielenä.
Monet kanuria äidinkielenään puhuvat osaavat toisena kielenään hausaa tai arabiaa.
June Almeida

| June Almeida> Henkilötiedot |
| --- | --- |
Syntynyt: 5. lokakuuta 1930 Glasgow, Skotlanti
Kuollut: 1. joulukuuta 2007 (ikä 77) Englanti
Koulutus ja ura
Tutkimusalue:  virologia, mikroskopia
June Almeida (5. lokakuuta 1930 – 1. joulukuuta 2007) oli skotlantilainen biologi, joka tutki viruksia elektronimikroskoopilla.
Almeida menetti kuusivuotiaana veljensä kurkkumätään. Tapaus herätti hänessä mielenkiinnon biotieteisiin. Hän joutui taloudellisista syistä lopettamaan koulunkäynnin 16-vuotiaana mutta oppi mikroskoopin käytön laboratorioteknikkona Glasgowin opetussairaalassa ja saattoi käyttää hyväkseen valokuvausharrastuksessa oppimiaan taitoja. Hän suoritti teknikon tutkinnon oppisopimuksella.
Almeida kehitti menetelmiä, joilla viruksen muodon voi analysoida elektronimikroskoopilla. Elektronimikroskoopin kuvissa on niin paljon yksityiskohtia, että pienikokoisen viruksen löytäminen niistä voi olla hankalaa. Almeida keksi käyttää viruksen vasta-aineita osana hiukkasia, jotka ryhmittyivät näytteessä viruksen ympärille.
Almeida tunnisti useita viruksia ja osallistui muun muassa vihurirokko- ja B-hepatiittivirusten tutkimukseen. David Tyrell pyysi apua oudonmuotoisen flunssaviruksen tunnistamisessa. Almeida huomasi sen muistuttavan aiemmin analysoimiaan kuvia, ja he määrittivät uudenmuotoisen viruksen, jota alkoivat kutsua koronavirukseksi (latinan sanasta 'corona' eli kruunu, koska viruksen osat näyttivät pieniltä kruunuilta).
Almeida jatkoi virustutkimuksiaan ja osallistui useiden tieteellisten julkaisujen kirjotittamiseen. Niiden perusteella Lontoon yliopisto myönsi hänelle maisterin arvon vuonna 1870 ja tohtorinarvon 1971.
Almeida jäi eläkkeelle vuonna 1985, mutta palasi töihin 1980-luvun lopulla ja teki ensimmäiset selkeät kuvat HI-viruksesta.
Aiheesta muualla

https://www.ncbi.nlm.nih.gov/pmc/articles/PMC2440895/
Kalifornian rikosseuraamuslaitos

| Kalifornian rikosseuraamuslaitos (CDCR) |
| --- | --- |

Perustettu:  1885
Toimiala:  rikosseuraamuslaitos
Päämaja:  Sacramento, Kalifornia
Pääjohtaja:  Ralph Diaz
Aiheesta muualla
Sivusto
Infobox OKVirheellinen NIMI-arvo: 
Kalifornian rikosseuraamuslaitos (engl. California Department of Corrections and Rehabilitation, lyh. CDCR) on Kalifornian osavaltionhallinnon virasto, joka vastaa osavaltion vankila- ja ehdonalaisjärjestelmien toiminnasta. Sen päämaja on pääkaupunki Sacramentossa. Kuvernööri Gavin Newsom nimitti viraston nykyisen pääjohtajan Ralph Diazin tehtävään 27. maaliskuuta 2019.
Aiheesta muualla

Viraston kotisivut
Jouni Inkala

Jouni Mikael Inkala (s. 15. huhtikuuta 1966 Kemi) on suomalainen runoilija.
Elämä ja ura

Inkala kirjoitti ylioppilaaksi Muhoksen lukiosta 1985 ja opiskeli Limingan Taidekoulussa 1985–1986. Hän valmistui filosofian lisensiaatiksi Helsingin yliopistosta 1991 pääaineenaan yleinen kirjallisuustiede. Inkala työskenteli Helsingin yliopiston yleisen kirjallisuustieteen opettajana 1991–1994 ja on toiminut vuodesta 1994 lähtien vapaana kirjailijana.
Inkalalta on ilmestynyt useita runokokoelmia. Hänen esikoisteoksensa Tässä sen reuna (1992) sai ilmestymisvuonnaan J. H. Erkon palkinnon. Inkalan aiempi kustantaja oli WSOY, mutta hän siirtyi eräiden muiden kirjailijoiden tavoin vuonna 2010 Siltalalle, joka julkaisi hänen runokokoelmansa Kemosynteesi helmikuussa 2011.
Virpi Alanen luonnehtii Parnassossa Inkalaa suomalaisista nykyrunoilijoista filosofisimmaksi. Teoksessa Vakiot ja muuttujat (2015) Inkala etsii lyyrisen käänteen mahdollisuuksia matemaattisesta ajattelusta ja talouden kielestä. Yleisesti Inkala on runoissaan Alasen mukaan vähäeleinen ja jopa karun toteava. Kokoelman hienoimpina runoina Alanen pitää runoja ”Nina Simonelle” ja ”Myötämme”. Niiden säkeissä Inkala vihjaa vaihtoehtoisiin lukutapoihin, kun puolet säkeistä on kursiivilla. Paikoin hän löytää runoista kliseisyyttä, erityisesti Inkalan käsitellessä ikääntymistä. Kokoelman kiinnostavimpana antina Alanen pitää fysikaaliseen maailmaan yhdistyvää henkisyyttä, jopa hengellisyyttä.
Teokset

Tässä sen reuna.  Helsinki:  WSOY, 1992.  ISBN 951-0-18134-X.
Huonetta ja sukua.  Helsinki:  WSOY, 1994.  ISBN 951-0-19649-5.
Pyhien seura.  Helsinki:  WSOY, 1996.  ISBN 951-0-21304-7.
Sille joka jää.  Helsinki:  WSOY, 1998.  ISBN 951-0-23019-7.
Autiomaaretki.  Helsinki:  WSOY, 2000.  ISBN 951-0-24918-1.
Kirjoittamaton.  Helsinki:  WSOY, 2002.  ISBN 951-0-27281-7.
Sarveisaikoja.  Helsinki:  WSOY, 2005.  ISBN 951-0-29209-5.
Minkä tietäminen on ihmiselle välttämätöntä.  Helsinki:  WSOY, 2008.  ISBN 978-951-0-34000-4.
Kemosynteesi.  Helsinki:  Siltala, 2011.  ISBN 978-952-234-058-0.
Kesto avoin.  Helsinki:  Siltala, 2013.  ISBN 978-952-234-168-6.
Vakiot ja muuttujat.  Helsinki:  Siltala, 2015.  ISBN 978-952-234-282-9.
Nähty. Elämä.  Helsinki:  Siltala, 2017.  ISBN 978-952-234-389-5.
Tee kunniaa, tee kunniaa!.  Helsinki:  Siltala, 2019.  ISBN 978-952-234-583-7.
Jumalalle pyhitetty susi.  Helsinki:  Siltala, 2021.  ISBN 978-952-234-865-4.
Geenihymni.  Helsinki:  Siltala, 2023.  ISBN 978-952-388-194-5.
Palkinnot

J. H. Erkon palkinto 1992
Einari Vuorela -runopalkinto 2005
Valtion viisivuotinen taiteilija-apuraha 2021
Aiheesta muualla

Jouni Inkalan runoja Electric Verses -verkkoantologiassa
KA-BAR

KA-BAR USMC -veitsi
KA-BAR on yhdysvaltalaisen KA-BAR Knifes Inc. -yhtiön valmistama veitsimallisto.
Tunnetuin KA-BAR -malli on toisen maailmansodan aikana Yhdysvaltain merijalkaväelle suunniteltu Bowie-veitsen mallinen taisteluveitsi.
Aiheesta muualla

KA-BAR Knifes Inc. -yhtiön kotisivu (Arkistoitu – Internet Archive)
Kappei Yamaguchi

| Kappei Yamaguchi |
| --- | --- |
 Kappei Yamaguchi Desucon Frostbite -tapahtumassa Lahdessa vuonna 2014.
Henkilötiedot
Koko nimi:  Mitsuo Yamaguchi
Syntynyt: 23. toukokuuta 1965 (ikä 59)  Fukuoka, Fukuokan prefektuuri
Näyttelijä
Aktiivisena:  1983–
Merkittävät roolit:  Ranma Saotome (Ranma ½) Tombo (Kikin lähettipalvelu) Inuyasha (Inuyasha) Shinichi Kudō (Salapoliisi Conan) Usopp (One Piece) L (Death Note) Teddie (Shin Megami Tensei: Persona 4)
Aiheesta muualla
kappei59.exblog.jp
IMDb 
Kappei Yamaguchi (jap. 山口 勝平) (s. 23. toukokuuta 1965 Fukuoka, Fukuokan prefektuuri) on japanilainen ääninäyttelijä, joka on tehnyt urallaan yli 240 ääniroolia animeen. Hänet tunnetaan useista rooleista animesarjoissa, kuten Ranma ½, Inuyasha, Salapoliisi Conan ja Death Note.
Yamaguchi työskentelee Gokū- ja 21st Century Fox -yhtiöissä. Lisäksi hän on tehnyt dubbauksia alkuperäisten ääniroolien lisäksi ja oli muun muassa Väiski Vemmelsäären äänenä Looney Tunes -aiheisissa sarjoissa. Hän opiskeli ääninäyttelemistä Kaneta Kimotsukin alaisuudessa.
Aiheesta muualla

Kappei Yamaguchi TV.comissa[vanhentunut linkki] (englanniksi)
AnimeNfo
Kaarlo Kokkonen

Kaarlo Kokkonen (23. tammikuuta 1848 Nurmes – 7. kesäkuuta 1914 Kajaani) oli suomalainen  toimittaja, opettaja, lukkari ja moninkertainen valtiopäivämies.
Kokkosen vanhemmat olivat talollinen Tahvo Kokkonen ja Kristiina Heikintytär Turunen ja puoliso Emma Schildt. Kokkonen valmistui opettajaksi Jyväskylän seminaarista 1871 ja toimi ensin opettajana Limingassa ja vuodesta 1873 Kajaanissa. Vuodesta 1881 hän toimi myös Kajaanin kaupungin ja maaseurakunnan lukkarina. Kokkonen oli Kajaanin Lehden vastaava toimittaja 1899–1907. Hän oli myös Kajaanin kaupunginvaltuuston jäsen ja toimi valtuuston sihteerinä. Kokkonen oli talonpoikaissäädyssä Kajaanin tuomiokunnan edustaja valtiopäivillä 1885, 1897, 1899 ja 1900 ja Kajaanin kaupungin edustaja porvarissäädyssä valtiopäivillä 1904–1905 ja 1905–1906. Hän oli useiden eri valtiopäivävaliokuntien jäsen ja kerran valitsijamies.
Kalifornian maastopalot 2018

| Kalifornian maastopalot 2018 |
| --- | --- |
 Maastopalojen savupilvet satelliittikuvassa
Alue:  Kalifornia, Yhdysvallat
Laajuus:  6 300 km²
Kuolleita:  97 siviiliä, 6 palomiestä
Loukkaantuneita:  ainakin 80
Maastopalot Kaliforniassa alkoivat kesällä 2018 poikkeuksellisen aikaisin, koska kuivuuden vuoksi alueella oli paljon palamista kiihdyttävää kuollutta ja kuivaa kasvillisuutta.
Osavaltion alueella oli havaittu elokuun 26. päivään mennessä 5 319 erillistä maastopaloa. Carrin palossa kuoli kuusi henkeä ja 800 asuinrakennusta on menetetty. Fergusonin palossa kuoli kaksi ja palo uhkasi levitä läheiseen Yosemiten kansallispuistoon.
Presidentti Donald Trump väitti Kalifornian ympäristölainsäädännön pahentaneen ongelmaa. Paikallisen palopäällikön mukaan sammutusvettä on riittävästi.
Palontorjuntaa Sierra Nevada -vuorilla 23. heinäkuuta
Sammutustöitä Yosemiten kansallispuisto reunalla 23. heinäkuuta
Carrin palo Shastan piirikunnassa 27. heinäkuuta
Palon synnyttämä savupilvi Ukiahin pikkukaupungin yllä 29. heinäkuuta
Aiheesta muualla

Kuvia tai muita tiedostoja aiheesta Kalifornian maastopalot 2018 Wikimedia Commonsissa
Kastor

Kastor voi viitata seuraaviin asioihin:
Kastor, Polydeukeen veli ja toinen dioskuureista
Kastor, Castor, Kaksosten tähdistön tähti
Kastor, suomalainen rock-yhtye
Kastor Oy, suomalainen lämmityslaitteita, kuten saunankiukaita ja takkoja valmistava yritys
Deena Kastor (s. 1973), yhdysvaltalainen kestävyysjuoksija
Kaarlo Keihäs

Kaarlo Kustaa Keihäs (27. maaliskuuta 1868 Liminka – 15. elokuuta 1930 Liminka) oli suomalainen näyttelijä ja Kansallisteatterin näyttämösuunnittelija ja -järjestäjä.
Pikku-Kankaan torpassa Limingassa syntyneen Kaarlo Keihään isä Johan Spjut oli vanhaa sotilassukua. Johan Spjut kävi Mustialan maanviljelyskoulun ja oli Limingassa ensin maanviljelystöiden johtajana ja sittemmin rättärinä. Isä kuoli pian Kaarlon syntymän jälkeen.
Kaarlo Keihäs kävi kansakoulun jossa jo huomattiin hänen piirustus- ja maalaustaitonsa. Hän ei varojen puutteessa voinut mennä oppikouluun vaan hänet lähetettiin Ouluun oppilaaksi Kauniaisen maalausliikkeeseen. Keihäs valmistui myöhemmin Taideteollisuusyhdistyksen keskuskoulusta käsityöläiskoulujen opettajaksi. Hän sai yksityisopetusta piirustuksessa ja oli opettajana Helsingin räätäliopistossa. Oulussa Keihäs oli mukana raittiusseurassa, torvisoittokunnassa ja toimi myös seuranäyttelijänä. Syksyllä 1892 Keihäs esiintyi Topra-Heikkinä Minna Canthin näytelmässä Kovan onnen lapsia. Hänen suorituksensa herätti laajempaa huomiota ja itse Kaarlo Bergbom tuli esitystä seuraamaan. Bergbom toi sitten Keihään Helsinkiin Arkadia-teatteriin.
Kaarlo Keihään näyttelijänura jäi vain muutaman vuoden mittaiseksi koska hän sairasti vaikean kurkkutaudin ja menetti äänensä. Hän ehti tätä ennen esiintyä Topra-Heikin osan lisäksi Koukin osassa J. H. Erkon Aino-näytelmässä, voutina Juho Vesainen-näytelmässä ja krouvarina Nummisuutarit-näytelmässä. Näyttelijänuransa päätyttyä Keihäs jatkoi Kansallisteatterissa näyttämösuunnittelijana ja järjestäjänä suunnitellen uusien näytelmäesitysten toteutusta yhdessä Kaarlo Bergbomin kanssa. Keihäs kävi myös ulkomailla tutustumassa miten siellä Kansallisteatteriin tulossa olleiden näytelmien esitys oli toteutettu. Keihäs suunnitteli ja maalasi kulisseja, huolehti näyttämötehosteista ja hankki ja harjoitutti näytelmiin statisteja.
Kaarlo Keihäs kuoli Limingassa elokuussa 1930, ja hänet haudattiin Limingan uudelle hautausmaalle. Keihäs lahjoitti laajan kirjastonsa Limingan kansanopistolle. Kirjastoon kuului useita suomalaisten kirjailijoiden omakätisen nimikirjoituksin varustettuja ja Keihäälle lahjoitettuja teoksia, lahjoittajina olivat muun muassa Minna Canth, Gustaf von Numers, K. A. Tavaststjerna, J. H. Erkko, Juhani Aho, Eino Leino, Kyösti Vilkuna ja Heikki Toppila.
Kalifornian talous

Kalifornian talous on Yhdysvaltain osavaltioiden talouksista suurin. Vuonna 2006 toiseksi suurin, Texasin talous, oli 60 % Kalifornian osavaltion taloudesta.
Merkittävä osa Kalifornian tuotteista viedään ulkomaille. Vuonna 2006 tuotteita vietiin Aasiaan 52 miljardin dollarin arvosta, Eurooppaan 25 miljardin, Meksikoon 18 miljardin ja Kanadaan 13 miljardin dollarin arvosta.
Kalifornialaisia rusinoita
Tärkein talouden sektori on palveluelinkeinot, jotka tuottavat suurimman osan osavaltion budjetista (samoin kuin useimmissa muissakin Yhdysvaltojen osavaltioissa). Maatalouden tuotanto on suurempi kuin missään muussa osavaltiossa. Siitä 27 % tulee karjanhoidosta, 73 % maanviljelystä. Liikevaihdossa mitaten viisi tärkeintä maatalouden tuoteryhmää ovat maitotuotteet, kasvihuonetuotteet, rypäleet, mantelit ja karja. Tärkeimpiä vihanneslajeja ovat lehtisalaatti ja tomaatti, niiden jälkeen tulevat parsakaali ja porkkanat. Monista hedelmälajeista lähes koko Yhdysvaltain tuotanto saadaan Kaliforniasta. Näihin kuuluvat mantelit, aprikoosit, taatelit, viikunat, nektariinit, oliivit, luumut ja saksanpähkinät.
Kalifornian rannikon pituus on 1 350 km, joten kalastus on luonnollisesti tärkeää. Arvokkaimpia kaloja ovat tonnikalat ja miekkakalat.
Tuotantotalouden tärkeimpiä osa-alueita ovat elektroniikan ja sen komponenttien, tietokoneiden ja elintarvikkeiden valmistus.
Kaivosteollisuuden tärkein tuote on raakaöljy. Kaikki Yhdysvaltojen tuottama boori tulee Kaliforniasta.
Osavaltion talous on alijäämäinen, toukokuussa 2012 kuvernööri Jerry Brown ilmoitti että tulevan budjettivuoden alijäämä nousee jopa 16 miljardiin dollariin, vaikka ennusteissa veikattiin määräksi noin yhdeksää miljardia. Samalla Brown ehdotti veronkorotuksia.
Aiheesta muualla

Kuvia tai muita tiedostoja aiheesta Kalifornian talous Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Kastorián lentoasema

Kastorián lentoasema ”Aristoteles” (kreik. Κρατικός Αερολιμένας Καστοριάς «Αριστοτέλης», Kratikós Aeroliménas Kastoriás «Aristotélis», IATA: KSO, ICAO: LGKA, YPA: ΚΑΚΤΑ) on kansallinen lentoasema Árgos Orestikón kaupungissa Länsi-Makedoniassa pohjoisessa Kreikassa.
Lentoasema on omistettu antiikin aikaiselle filosofi Aristoteleelle. Se sijaitsee aivan Árgos Orestikón kaupungin kaakkoispuolella noin 12 kilometriä Kastorián kaupungista etelään. Lentokentän kiitotien pituus on 2 698 metriä ja leveys 45 metriä, ja se on rakennettu noin 661 metrin korkeuteen merenpinnasta laskettuna.
Junckerin komissio

Jean-Claude Juncker, Euroopan komission puheenjohtaja
Junckerin komissio on Jean-Claude Junckerin johtama Euroopan komissio, jonka toimikausi kestää 1. marraskuuta 2014 – 31. lokakuuta 2019. Se seurasi tehtävässä Barroson komissiota.
Euroopan parlamentti valitsi Junckerin Euroopan komission puheenjohtajaksi 15. heinäkuuta 2014. Hän esitteli uuden komission kokoonpanon ja komissaarien salkut 10. syyskuuta.
Kokoonpano

Komission komissaarit ja heidän vastuualueensa.
| Komissaari | Vastuualue | Kotimaa |
| --- | --- | --- |
| Jean-Claude Juncker | Puheenjohtaja |  Luxemburg |
| Frans Timmermans | Sääntelyn parantaminen, toimielinten väliset suhteet, oikeusvaltion periaatteet ja Euroopan unionin perusoikeuskirja.  Ensimmäinen varapuheenjohtaja |  Alankomaat |
| Federica Mogherini | Unionin ulkoasioiden ja turvallisuuspolitiikan korkea edustaja. Varapuheenjohtaja |  Italia |
| Kristalina Georgieva | Budjetti ja henkilöstö. Varapuheenjohtaja |  Bulgaria |
| Andrus Ansip | Digitaaliset sisämarkkinat. Varapuheenjohtaja |  Viro |
| Maroš Šefčovič | Energiaunioni. Varapuheenjohtaja |  Slovakia |
| Valdis Dombrovskis | Euro ja työmarkkinavuoropuhelu. Varapuheenjohtaja |  Latvia |
| Jyrki Katainen | Työllisyys, kasvu, investoinnit ja kilpailukyky. Varapuheenjohtaja |  Suomi |
| Günther Oettinger | Digitaalitalous ja -yhteiskunta |  Saksa |
| Johannes Hahn | Euroopan naapuruuspolitiikka ja laajentumisneuvottelut |  Itävalta |
| Cecilia Malmström | Kauppapolitiikka |  Ruotsi |
| Neven Mimica | Kansainvälinen yhteistyö ja kehitysasiat |  Kroatia |
| Miguel Arias Cañete | Ilmastotoimet ja energia-asiat |  Espanja |
| Karmenu Vella | Ympäristö-, meri ja kalastusasiat |  Malta |
| Vytenis Andriukaitis | Terveys ja elintarviketurvallisuus |  Liettua |
| Dimitris Avramopoulos | Muuttoliike-, sisä- ja kansalaisasiat |  Kreikka |
| Marianne Thyssen | Työllisyys- ja sosiaaliasiat, osaaminen ja työvoiman liikkuvuus |  Belgia |
| Pierre Moscovici | Talous- ja rahoitusasiat, verotus ja tulliasiat |  Ranska |
| Christos Stylianides | Humanitaarinen apu ja kriisinhallinta |  Kypros |
| Phil Hogan | Maatalous ja maaseudun kehittäminen |  Irlanti |
| Jonathan Hill | Rahoitusvakaus, rahoituspalvelut ja pääomamarkkinaunioni |  Britannia |
| Violeta Bulc | Liikenne |  Slovenia |
| Elżbieta Bieńkowska | Sisämarkkinat, teollisuus, yrittäjyys ja pk-yritykset |  Puola |
| Věra Jourová | Oikeusasiat, kuluttaja-asiat ja sukupuolten tasa-arvo |  Tšekki |
| Tibor Navracsics | Koulutus, kulttuuri, nuorisoasiat ja urheilu |  Unkari |
| Corina Creţu | Aluepolitiikka |  Romania |
| Margrethe Vestager | Kilpailu |  Tanska |
| Carlos Moedas | Tutkimus, tiede ja innovointi |  Portugali |
Kappeli Sound System

| Kappeli Sound System> Tiedot |
| --- | --- |
Toiminnassa:  2006–
Tyylilaji:  kristillinen pop, jazz
Kotipaikka:   Suomi, Helsinki
Laulukieli:  suomi
Jäsenet:  Riina Halme, laulu   Aaro Haapaniemi, laulu   Maria Wilkus, laulu   Sari Pyykönen, laulu   Essi Suomela, huilu   Antti Eväsoja, sähkökitara, sovitukset   Antti Velin, akustinen kitara   Pekka Salmi, koskettimet   Juho Junka, basso   Heikki Rusama, rummut   Martti Pyykönen, äänentoisto  
Levy-yhtiö:  Sley Media Oy, 2013 –  
Aiheesta muualla
Kotisivut
Infobox OKNimi-testi OK: 
Kappeli Sound System on suomalainen kristilliseen pop/jazz musiikkiin keskittynyt yhtye, joka syntyi alun perin Helsingissä Kalliossa sijaitsevan Pyhän Sydämen kappelin messutoiminnan yhteyteen. Vuonna 2006 kappelilla aloitettiin Siionin kannel -messut eli "siikkarimessut" kerran kuukaudessa. Messu toimitetaan perinteisine liturgisine sävelmineen, mutta laulukirjana on evankelisen herätysliikkeen laulukirja Siionin kannel, ja säestäjänä toimii Kappeli Sound System. Vuosien varrella siikkarimessuja on toteutettu säännöllisesti 9–10 messun vuositahdilla, ja vuonna 2012 kappelilla rikkoutui 50 siikkarimessun raja.
Kappeli Sound System -yhtye on palvellut siikkarimessujen lisäksi muun muassa Maata Näkyvissä -festareilla, joilla yhtye on vastannut sekä festarijumalanpalveluksen (2011) että festarimessun (2012) musiikillisesta toteutuksesta. Kappeli Sound System on ollut myös perinteisesti säestyskokoonpanona Radio Dein lähettämässä kappelin joululaulujen illassa. Yhtye on nähty useana vuonna myös Evankelisten musiikkimessujen ja Ruskaretki Raamattuun -tapahtuman messuyhtyeenä.
Yhtyeen toimintaa on alusta saakka koordinoinut Antti Eväsoja, joka myös kirjoittaa yhtyeen sovitukset.
Kokoonpano

Tämänhetkisessä vakiokokoonpanossa toimivat:
Riina Halme - laulu
Aaro Haapaniemi - laulu
Maria Wilkus - laulu
Sari Pyykönen - laulu
Essi Suomela - huilu
Antti Eväsoja - sähkökitara, sovitukset
Antti Velin - akustinen kitara
Pekka Salmi - koskettimet
Juho Junka - basso
Heikki Rusama - rummut
Martti Pyykönen - äänentoisto
Äänitteet

Siionin kannel 1 - Adventin ja joulun ajan laulut (Helsingin evankelinen kuoro, Hannu Niemelä, Kappeli Sound System) Sley - Media Oy 2013
Kappeli Sound System -yhtyeen tunnus.